Diari Oficial de la Generalitat Valenciana


Sumari del DOGV 5698, del 07-02-2008 (2008/922)

RESOLUCIÓ de 21 de desembre de 2007, de la Direcció General de Patrimoni Cultural Valencià de la Conselleria de Cultura i Esport, per la qual s'incoa expedient per a la delimitació de l'entorn de protecció de la Masia Fortificada Torre el Palomar a Sant Mateu (Castelló) i s'establix la seua normativa protectora.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5698

Data del DOGV
:   07-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/922


Data del document
:   21-12-2007

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Sant Mateu
    * patrimoni arquitectònic
    * protecció del patrimoni
    * ben cultural

RESOLUCIÓ de 21 de desembre de 2007, de la Direcció General de Patrimoni Cultural Valencià de la Conselleria de Cultura i Esport, per la qual s'incoa expedient per a la delimitació de l'entorn de protecció de la Masia Fortificada Torre el Palomar a Sant Mateu (Castelló) i s'establix la seua normativa protectora. [2008/922]
La disposició addicional primera de la Llei 4/1998, d'11 de juny, del Patrimoni Cultural Valencià considera béns d'interés cultural integrants del Patrimoni Cultural Valencià tots els béns existents en el territori de la Comunitat Valenciana que, a l'entrada en vigor d'esta, ja hagen sigut declarats com a tals a l'empara de la Llei 16/1985, de 25 de juny, del Patrimoni Històric Espanyol, tant per mitjà d'expedient individualitzat com en virtut del que establix l'art. 40.2 de la dita llei i en les seues disposicions addicionals primera i segona. En virtut de l'atribució legal o automàtica de condició monumental continguda en les seues disposicions addicionals primera i segona d'esta última norma, la masia fortificada Torre el Palomar, a Sant Mateu (Castelló), constituïx, doncs, per ministeri de la llei un bé d'interés cultural amb la categoria de monument, i com a tal va ser inscrita en el seu dia en el Registre General de Béns d'Interés Cultural del Ministeri de Cultura.
En aplicació del que disposa la disposició transitòria primera, paràgraf segon, de la Llei 4/98, d'11 de juny, del Patrimoni Cultural Valencià, la conselleria de Cultura i Esport de la Generalitat podrà complementar amb les noves mencions i determinacions d'esta Llei les declaracions produïdes amb anterioritat a la seua entrada en vigor.
En compliment del que disposen els articles 27 i 28 de la Llei d'11 de juny de 1998, de Patrimoni Cultural Valencià, i vist l'informe emés pel Servici del Patrimoni Arquitectònic i Mediambiental d'esta Direcció General, favorable a la incoació d'expedient per a la delimitació de l'entorn de protecció de la Masia Fortificada Torre el Palomar, a Sant Mateu (Castelló) i la determinació de la seua normativa protectora, la Direcció General de Patrimoni Cultural Valencià de la conselleria de Cultura i Esport de la Generalitat, ha resolt:
Primer
Incoar expedient per a la delimitació de l'entorn de protecció de la Masia Fortificada Torre el Palomar a Sant Mateu (Castelló) i determinar la seua normativa protectora en l'articulat que a continuació es transcriu literalment.
Els annexos que s'adjunten a la present resolució delimiten literalment i gràficament l'entorn de protecció del Bé Monumental.
Normativa de protecció de la Torre Palomar i el seu entorn.
Monument:
Article 1
S'atindrà al que disposa la secció segona, Règim dels béns immobles d'interés cultural, del capítol III, títol II de la Llei 4/1998 d'11 de juny, del Patrimoni Cultural Valencià aplicable a la categoria de monument.
Article 2
Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució dels dits fins. L'autorització particularitzada d'ús es regirà per l'art. 35 de la Llei 4/98, d'11 de juny, del Patrimoni Cultural Valencià.
Entorn de protecció:
Article 3
A fi de preservar el paisatge històric de la masia, no s'autoritzarà cap edificació per a qualsevol ús. Queden expressament prohibits els moviments de terres, excavacions, senyalitzacions de tipus publicitari i abocament de residus.
Article 4
No es permetran instal·lacions o elements emergents com ara fanals, sitges, marquesines, rètols, depòsits elevats, etc., que pertorben el caràcter rústic de l'àmbit protegit.
Article 5
Els edificis existents no podran augmentar el seu volum edificat. El seu acabat exterior haurà d'atindre's a l'ambient rústic en què estan situats. Tot això sense perjuí de l'aplicació de l'art. 21 de la Llei 4/98, d'11 de juny, del Patrimoni Cultural Valencià a estos immobles.
Article 6
No es permetran les tanques no tradicionals que desvirtuen la continuïtat paisatgística del territori.
Article 7
El que no estiga regulat per la present normativa s'haurà de precisar en l'autorització de la conselleria de Cultura i Esport, preceptiva, a tenor de l'article 35 de la Llei 4/98, d'11 de juny, del Patrimoni Cultural Valencià, per a qualsevol intervenció, inclús les regulades pels articles anteriors; la dita autorització haurà de tindre en compte els criteris establits en l'article 39.3 de la mateixa llei.
Article 8
En qualsevol intervenció que afecte l'immoble monumental o el seu entorn de protecció serà d'aplicació el règim tutelar establit en l'art. 62 de la Llei 4/98, d'11 de juny, del Patrimoni Cultural Valencià, per a la salvaguarda del patrimoni arqueològic
Segon
En compliment d'allò que s'ha preceptuat en l'art. 27.3 de la Llei del Patrimoni Cultural Valencià, notificar esta resolució a l'Ajuntament de Sant Mateu, al titular dominical del monument i als altres interessats i fer-los saber que, de conformitat amb el que establixen els articles 35 i 36, en relació amb el 27.4 de la llei, la realització de qualsevol intervenció, tant en el monument com en el seu entorn, haurà de ser autoritzada preceptivament per esta Direcció General amb caràcter previ a la seua realització i a l'atorgament de llicència municipal, si és el cas, quan esta resulte preceptiva.
Tercer
La present incoació, d'acord amb el que establix l'art. 33 de la Llei 4/98, d'11 de juny, del Patrimoni Cultural Valencià, determina la suspensió de l'atorgament de llicències municipals de parcel·lació, urbanització, construcció, demolició, activitat i qualssevol actes d'edificació i ús del sòl que afecten l'immoble i el seu entorn de protecció, així com de les dites actuacions quan siguen dutes a terme directament per les entitats locals. Queden igualment suspesos els efectes de les ja atorgades, suspensió els efectes de la qual es resoldran després de la declaració, de conformitat amb la limitació temporal continguda en el paràgraf segon de l'article 33 de la Llei 4/98, d'11 de juny, del Patrimoni Cultural Valencià. No obstant això, la Direcció General de Patrimoni Cultural Valencià podrà autoritzar les actuacions mencionades quan considere que manifestament no perjudiquen els valors del bé que motiven la incoació, així com les obres que, per causa major o interés general, hagen de realitzar-se inajornablement, segons el que disposa el paràgraf primer del citat article.
Quart
Que en compliment d'allò que s'ha preceptuat en l'art. 27.3 de la Llei, es notifique la present resolució al Registre General de Béns d'Interés Cultural per a la seua anotació preventiva
Quint
Que la present resolució, amb els seus annexos, es publique en el Diari Oficial de la Comunitat Valenciana i en el Boletín Oficial del Estado.
València, 21 de desembre de 2007.- La directora general de Patrimoni Cultural Valencià: Paz Olmos Peris.
ANNEX I
Delimitació literal
1. Justificació de la delimitació proposada.
La delimitació s'establix en funció de criteris tipològics i paisatgístics. Al tractar-se d'una masia rodejada de camps, s'inclouen en el perímetre de protecció les parcel·les rústiques més pròximes i les carreteres i els camins rurals des d'on és possible la seua contemplació com a tal.
2. Delimitació de l'entorn
Origen: intersecció del límit oest del camí Vell de Morella amb el límit del terme de Sant Mateu.
Sentit: horari.
Línia delimitadora: des de l'origen, la línia recorre el límit entre els termes de Sant Mateu i Xert en direcció nord-est. Gira al sud per la vora est de la parcel·la 2ª del polígon cadastral núm. 1 fins al camí de la Torre Palomar, pel qual continua a l'est, i l'inclou. Prosseguix cap al sud pels límits est de les parcel·les 88, 13j i 14i, 14g, 14h i 14e. Gira a l'oest per la mitgera sud de la parcel·la 14e, per la qual continua. Creua el camí de la Torre Palomar, continua per les mitgeres nord de les parcel·les 45, 69, 77, 73 i 74 i l'oest de la parcel·la 74 fins al camí Vell de Morella, pel qual continua, i l'incorpora, fins al punt d'origen A.